kardosdrur/scandi-wiki huggingface dataset:
Philip Julius Bornemann (finansdeputeret)

Philip Julius Bornemann (født 17. august 1680 i København, død 18. juni 1740) var en dansk finansdeputeret, søn af Cosmus Bornemann.

Bornemann deponerede fra Københavns Skole 1696, var i nogle år alumnus på Borchs Kollegium og blev i 1703 dekanus på Klosteret. På embedsbanen gjorde han rask fremgang, blev 1708 kammersekretær og assessor, 6 år senere kammerråd, i 1720 justitsråd og kommitteret i Rentekammeret, 1729 etatsråd og endelig 1734 deputeret for finanserne.

Borneman havde 2. maj 1720 ægtet Anna Marie Holst, der som enke købte Edelgave (1759), der efter hendes død gik over til sønnen, kammerråd Jacob Bornemann (død 1789). Hun var en datter af tøjhusskriver Jacob Nielsen og døde 25. juni 1767. Bornemann var forfatter af adskillige latinske dissertationer (1700-04), som imidlertid nu er af såre ubetydelig værd.

Kilder 

 

Kollegiedeputerede fra Danmark
Danskere i 1600-tallet
Danskere i 1700-tallet
Personer fra København
Philip Julius 2
Artikler fra 1. udgave af Dansk biografisk leksikon
Johan Adolph Bornemann

Johan Adolph Bornemann (født 5. maj 1643 i København, død 8. marts 1698) var en dansk præst, søn af Philip Julius Bornemann.
 
1657 kom han som forældreløs i huset hos en slægtning i Viborg, men vendte 1659 tilbage til København. 1661 blev han student og tog 1665 teologisk eksamen.

1668 rejste han udenlands, studerede i Leiden og Oxford og besøgte siden Frankrig og Italien. 1672 opholdt han sig 4 måneder i Rom, hvor han studerede arkæologi på Via Appia i forening med sin landsmand, katoliken Christian Paynck.

1675 blev han rektor i Køge. 1676 opholdt han sig 2 måneder ved den danske lejr i Skåne, hvor han prædikede for Christian V, som samme år udnævnte ham til slotspræst i København.

1677 fulgte han kongen til Rygen og var med ham, da de på tilbagerejsen kom i havsnød og nær havde lidt skibbrud. 1677-81 holdt han efter aftale med kongen hver søndag eftermiddagsgudstjeneste med dansk prædiken på slottet, indtil denne afløstes af tysk prædiken.

1678 tilsagdes ham Magdalene Worm, yngste datter af Ole Worm, men hun døde før brylluppet. 1683 udnævntes han til præst ved Frue Kirke og provst over Sokkelund Herred og ægtede samme år Else Cathrine Bartholin, yngste datter af professor Thomas Bartholin.

Præster fra Danmark
Danskere i 1600-tallet
Johan Adolph
Personer i Dansk Biografisk Leksikon
Slotspræster fra Danmark
Detlev Buck

Detlev Buck (født 1. december 1962 i Bad Segeberg) er en tysk skuespiller, manusforfatter, producent og filmskaber. Han bor med sin datter Bernadette Sophie Buck (født 1986) i Berlin.

Filmografi 
 1984: Erst die Arbeit und dann? (filmregissør, manusforfatter, skuespiller)
 1986: Normal bitte (filmregissør)
 1987: Worauf wir abfahren (filmregissør)
 1987: Eine Rolle Duschen (filmregissør, klipper)
 1988: Was drin ist (filmregissør)
 1990: Alles offen (skuespiller)
 1990: Hopnick (filmregissør, manusforfatter, skuespiller)
 1990: Schwarzbunt Märchen (filmregissør, producent, klipper, fotograf)
 1991: Karniggels (filmregissør, manusforfatter)
 1992: Kinderspiele (skuespiller)
 1993: Wir können auch anders (filmregissør, manusforfatter, skuespiller)
 1994: Alles auf Anfang (skuespiller)
 1995: Bismarckpolka (skuespiller)
 1995: Küß mich (skuespiller)
 1995: Unter der Milchstraße (skuespiller)
 1995: Der Elefant vergißt nie (filmregissør, manusforfatter)
 1996: Männerpension (filmregissør, manusforfatter, skuespiller)
 1997: Nackt im Cabrio (skuespiller)
 1998: Lift (skuespiller)
 1998: Candy (skuespiller)
 1998: Liebe deine Nächste (filmregissør, manusforfatter, skuespiller)
 1999: Aimée und Jaguar (skuespiller)
 1999: Sonnenallee (producent, manusforfatter, skuespiller)
 1999: Der Große Bagarozy (skuespiller)
 2000: Flashback – Mörderische Ferien (skuespiller)
 2000: Fernes Land Pa-Isch (skuespiller)
 2000: LiebesLuder (filmregissør, manusforfatter, skuespiller)
 2001: Kuscheldoktor (skuespiller)
 2002: Platzangst (skuespiller)
 2002: Blue Moon (skuespiller)
 2003: Herr Lehmann (skuespiller)
 2003: Mein Name ist Bach (skuespiller)
 2004: Nacktschnecken (skuespiller)
 2004: Liebe süß-sauer – Die Verlobte aus Schanghai (skuespiller)
 2005: NVA (producent, skuespiller)
 2005: Kabale und Liebe (producent, skuespiller)
 2006: Knallhart (filmregissør)
 2007: Midsummer Madness (skuespiller)
 2009: 12 Meter Ohne Kopf (skuespiller)

Eksterne henvisninger 

 

Skuespillere fra Tyskland
Viggo Kalhauge

Sophus Viggo Harald Kalhauge (12. august 1840 i København – 19. februar 1905 smst) var en dansk komponist og organist. Faderen Joh. Christian Kalhauge var organist ved Vartov Kirke til sin død. Også farfaderen Niels Kalhauge var organist ved Frederikskirken og Helligåndskirken.

Viggo Kalhauge begyndte at komponere allerede som dreng, og en af hans salmer, der stadig optræder i salmebogen, Urolige hjerte, skrev han som 16-årig. Han fik bl.a. Peter Heise og Johann Christian Gebauer som lærere og blev 1872 ansat som faderens afløser i organistembedet ved Vartov Kirke, et embede han beholdt til sin død.

Musikken 
I 1876 udgav han en samling med 4-stemmige udsættelser af melodier til Grundtvigs Kirkesalmebog. Frem til 1907 udkom den i mange udgaver og flere tillæg. Desuden redigerede Kalhauge flere sangbøger for børn og voksne. 

I 1868 modtog han Det anckerske Legat og rejste rundt i Europa for at studere musiklivet, og samme år skrev han en operette, Zouavens hjemkomst, der blev opført på Casino-teatret. Senere blev det til 2 andre sceneværker i samme genre, På krigsfod (1880) og Mantillen (1889), der begge blev opført på Det Kgl. Teater. 

Hans musikalske produktion omfatter derudover et par ouverturer, 6 Lejlighedskantater, en række sange til tekster af bl.a. Robert Burns og Christian Richardt, nogle klaverstykker og en strygekvartetsats.

Kilder 

 Dansk biografisk Leksikon 1905
 Det Kgl. Bibliotek

Eksterne henvisninger 
 

Komponister fra Danmark
Organister fra Danmark
Danskere i 1800-tallet
Personer i Dansk Biografisk Leksikon
Tommy Seemann

Tommy Seemann er bl.a. kendt for sit arbejde i koret Læderhalsene. Han har desuden sunget kor for bl.a. Jokeren, Nik og Jay, Sanne Salomonsen, Stig Rossen mfl.
Han medvirker bl.a. på Henrik Krogens, "Zerious Clue" fra 1988, Jokeren m.fl.´s støtteplade til Christiania, "I kan ikke slå os ihjel" fra 2001.

Sangere fra Danmark
Birthe Christiansen (politiker)

Birthe Christiansen (1953. – 27. januar 2010) var en dansk socialrådgiver, sagsbehandler og byrådsmedlem for Socialdemokraterne i Struer. Hun blev i november 2009 valgt ind i byrådet for Socialdemokraterne, hvor hun kom ind i teknik- og miljøudvalget.

Den 27. januar 2010 blev hun myrdet, Da hun var på vej på arbejde blev hun stukket ned med en kniv foran et jobcenter i Holstebro Gerningsmanden flygtede fra stedet men blev anholdt samme dag. Under grundlovsforhøret nægtede han sig skyldig.

Birthe Christiansen var gift og havde og to børn.

Hun blev begravet den 6. februar 2010 på Hjerm Østre Kirke.

Gerningsmanden, der er fra Somalia, blev d. 9. maj 2011 idømt forvaring samt udvisning og indrejseforbud.

Referencer 

Kommunalbestyrelsesmedlemmer fra Socialdemokraterne
Mord i Danmark
Medlemmer af Struer Byråd
Socialrådgivere fra Danmark
Tamra Rosanes

Tamra Hope Rosanes (født Tamra Hope Miller 24. oktober 1951 i Croton-on-Hudson, New York) er en dansk-amerikansk sanger og sangskriver.

Rosanes er uddannet talepædagog i New York. Hun kom til Danmark i 1972 hvor hun giftede sig med Danskeren Mikael Rosanes. Tamra begyndte allerede året efter  at optræde som countrysanger i ViseVersehuset i Tivoli , hvor Thøger Olesen var den første der gav Tamra et sangjob. Allerede i 1974 medvirkede hun på sit første album, Just Another Revolution med Brødrene Olsen fra 1974. Hun dannede samme år Flair med bl.a. Sanne Salomonsen og i 1979 countrygruppen The Pack. I 1980'erne var hun korsanger for bl.a. Nanna og Blast. Hun gik solo i 1987 med popalbummet 22, men har siden 1988 helliget sig countrymusikken.

I 1994 fik hun en Grammy for albummet Foot Loose, der blev kåret til Årets Danske Folk/Country/Blues Udgivelse. Sammen med Lis Sørensen og Sanne Salomonsen dannede hun i 2001 trioen Cowgirls. Hun deltog i Melodi Grand Prix 2005 med Peace, Understanding and Love, der endte som nr. 5.

Tamra og Rockabilly Heart modtog honor of Rockabilly Cd Of the Year ved "America's Traditional Old TIme Country Music Festival" i Lemars, Iowa, USA.

Rosanes er fraskilt fra Mikael Rosanes og  Peter Aude. I juni 2018 fik Gentofte-borgeren sit danske pas og har derfor nu dobbelt statsborgerskab (både dansk og amerikansk statsborger) Blev 20 august gift med Erling Højsgaard.

Eksterne henvisninger 
 Tamra Rosanes' hjemmeside 

  Tamra Rosanes: "Jeg elsker Danmark, men jeg savner duften af Amerika"  af Jesper Bjørn Larsen, Villabyerne  29 marts 2019 

Sangere fra USA
Sangere fra Danmark
Sangskrivere fra USA
Sangskrivere fra Danmark
Countrymusikere
Har spillet på Roskilde Festival
Personer fra New York
Deltagere ved Dansk Melodi Grand Prix 1979
Dansksprogede forfattere fra Danmark
Deltagere ved Dansk Melodi Grand Prix 2005
Morten Hartz Kaplers

Morten Hartz Kaplers (født 1971) er en dansk filminstruktør, der er mest kendt for at have instrueret filmen AFR, der handler om tidligere statsminister Anders Fogh Rasmussen.

Kaplers begyndte som trapezartist, kurator og arrangør af internationale kunstudstillinger. Han har læst ved filmskolen FAMU i Prag. Han har produceret flere film og tv-programmer, reklamefilm og musikvideoer. I 2000 modtog han et to-årigt stipendium fra Statens Kunstfond.

I 2008 modtog han Carl Th. Dreyer Prisen for sit "mod, originalitet og provokation i sin leg med fiktion og sandhed" med AFR.

Referencer

Eksterne henvisninger 
 

Filminstruktører fra Danmark
Georg Waitz

Georg Waitz (født 9. oktober 1813 i Flensborg, død 24. maj 1886 i Berlin) var en tysk historiker. 

Waitz studerede først i Kiel, senere i Berlin, hvor han blev lærling af Ranke og efter dennes plan skrev Jahrbücher des deutschen Reichs unter Heinrich I (1837, 3. oplag 1885). I 1842 blev han professor ved Kiels Universitet; han tog her livlig del i den slesvig-holstenske bevægelse og medvirkede blandt andet ved Kielerprofessorernes kritik af det åbne brev af 1846; ved opstandens udbrud 1848 blev han en tid knyttet til den provisoriske regering i Rendsborg.

Stærkt politisk interesseret kom han til Frankfurt som medlem af den tyske rigsdag, men den trøstesløse udgang af bestræbelserne for at give Tyskland enhed og frihed førte ham siden bort fra aktiv politik. I 1849 var han bleven professor i historie ved det højt ansete universitet i Gøttingen, og her udfoldede han en rig lærervirksomhed, der samlede om ham alle datidens yngre historikere. 

Waitz, der tidlig var bleven knyttet til det store udgiverarbejde Monumenta Germaniae Historica, lagde især vægt på den kritiske granskning af Tysklands middelaldershistorie og opdrog gennem øvelser sine lærlinge til at tage del deri. I 1875 overtog han selv ledelsen af Monumenta og flyttede af den grund til Berlin, hvor han dog som medlem af det preussiske Akademi endnu fortsatte sin lærervirksomhed, om end i mere begrænset omfang, og hvor han levede til sin død.

Waitz havde jævnsides historie også studeret jura, og sit store navn har han især vundet ved sin Deutsche Verfassungsgeschichte (8 bind, 1843—78), hvori han på grundlag af den mest udtømmende kundskab til det uhyre og spredte materiale fremstiller forfatningsudviklingen fra urtiden frem til 12. århundrede. Hans tilknytning til Slesvig og Holsten førte ham til at skrive Schleswig-Holsteins Geschichte (2 bind, 1851—54), der når til 1660 og er den første på kritiske studier hvilende fremstilling af disse landes historie, skreven ud fra forfatterens partistade, men dog med redelig stræben efter objektivitet. 

Et rigt utrykt kildestof udnyttede Waitz i Lübeck unter Jürgen Wullenweber (3 bind, 1855—56). I Monumenta har han med en højt udviklet udgiverteknik udgivet mangfoldige kilder, deriblandt også danske middelaldershistorikere, og i tilslutning dertil skrevet talrige kildeundersøgelser af stor værdi. Vigtige bidrag til tysk litteraturhistorie gav han i brevsamlingerne Karoline (2 bind, 1871) og Karoline und ihre Freunde (1882).

Kilder 

 

Historikere fra Tyskland
Retshistorikere fra Tyskland
Jurister fra Tyskland
Professorer fra Tyskland
Ansatte ved Kiels Universitet
Ansatte ved Göttingens Universitet
Tilhængere af slesvig-holstenismen
Politikere fra Det Tyske Kejserrige
Faglitterære forfattere fra Tyskland
Tysksprogede forfattere
Tyskere i 1800-tallet
Danskere i 1800-tallet
Personer fra Flensborg
Personer i Dansk Biografisk Leksikon
Gregers Algreen-Ussing

Gregers Algreen-Ussing (født 30. november 1938 i Teheran) er en dansk arkitekt og professor emeritus ved Kunstakademiets Arkitektskole.

Han er søn af ingeniør Helge Algreen-Ussing og lærer Gudrun Benthin, blev uddannet restaureringsarkitekt på Kunstakademiet og skrev lektorafhandling på RUC. Han var kontorchef i Planstyrelsen, hvor han var med til at skabe bygningsbevaringssystemet SAVE, der blev brugt i de såkaldte kulturmiljøatlas. Derfra kom han til Arkitektskolen, hvor han var professor indtil 2008 og særligt underviste i restaurering og kulturarv. I 2006 modtog han N.L. Høyen Medaljen.

I 1994 blev han Ridder af Dannebrog. Siden 1982 har han boet sammen med psykoanalytikeren, lektor Judy Gammelgaard.

Kilder 
 Gregers Algreen-Ussing – Danske Byforskere på byhistorie.dk
 Judy Gammelgaard i Dansk Kvindebiografisk Leksikon

Arkitekter fra Danmark
Ansatte ved Kunstakademiets Arkitektskole
Kontorchefer fra Danmark
Faglitterære forfattere fra Danmark
Riddere af Dannebrog
Danskere i 1900-tallet
Danskere i 2000-tallet
Personer i Kraks Blå Bog
Modtagere af N.L. Høyen Medaljen
Gregers
Dansksprogede forfattere fra Danmark
Medlemmer af Det Kongelige Akademi for de Skønne Kunster
Studenter fra Øregård Gymnasium
Dalit

Dalit er gruppen de kasteløse, i det indiske kastesystemet, tilhører. Mahatma Gandhi benyttede i stedet ordet Harijan for de kasteløse, han var dog ikke den første til at benytte det.

Pariaer er en sydindisk kasteløs gruppe.

Se også 
 Kaste
 Brahmin
 Paswan

Eksterne links 

 Dalit Solidaritetsnetværket i Danmark 
 Internationalt solidaritetsnetværk 

Kaste
Sortelung

Sortelung er en lille bebyggelse på nordøst for Nørre Lyndelse på Fyn.

Komponisten og violinisten Carl Nielsen fødtes i et nu nedrevet landarbejderhus her.

Lokaliteter i Faaborg-Midtfyn Kommune
Vitsum

Vitsum (dansk), Witsum (tysk) eller Wiisem (nordfrisisk) er en landsby og kommune beliggende på en gestkerne i den sydvestlige del af øen Før i Nordfrisland i det vestlige Sydslesvig. Administrativt hører kommunen under Nordfrislands kreds i den tyske delstat Slesvig-Holsten. Byen er den mindste by på øen Før. Fra Vitsum kan ses naboøen Amrum og halligerne. 

Bynavnet dukker første gang op i 1509. Stednavnet føres tilbage til personnavnet Wibe. Efterleddet -um er karakteristisk for stednavnene på Før. I den danske tid indtil 1864 hørte Vitsum under Vesterland-Før og dermed som kongerigsk enklave direkte til Kongeriget Danmark. I kirkelig henseende hører landsbyen under Sankt Johannes Sogn.

Kommunen samarbejder på administrativt plan med andre kommuner på Før og Amrum i Før-Amrum kommunefællesskab (Amt Föhr-Amrum). Landsbyens økonomi er stærkt præget af turisme.

Galleri

Eksterne henvisninger 

 Kommunens hjemmeside

Noter 

Før
Byer i Kreis Nordfriesland
Byer i Slesvig-Holsten
Yttersum

Yttersum (dansk), Utersum (tysk) eller Ödersem (nordfrisisk) er en landsby og kommune beliggende i det sydvestlige hjørne af øen Før i Nordfrisland (Sydslesvig). Administrativt hører kommunen under Nordfrislands kreds i den nordtyske delstat Slesvig-Holsten. I kommunen findes tre dysser fra bronzealderen.

Yttersum er første gang nævnt 1360. Stednavnet kan henføres til personnavnet Odder eller Udder (sml. oldnordisk oddr≈anfører). I den danske tid indtil 1864 hørte Yttersum under Vesterland-Før og dermed som kongerigsk enklave direkte under Kongeriget Danmark. I kirkelig henseende hører landsbyen under Sankt Laurentii Sogn.

De vesterlandske byer Yttersum, Hedehusum og Goting var ved folkeafstemningen i 1920 de eneste byer i den såkaldte anden zone, hvor der var flertal for en genforening med Danmark. Da de ikke lå direkte ved grænsen, forblev de under Tyskland. I alt stemte i Yttersum 41 indbyggere for Danmark og 33 for Tyskland.

Kommunen omfatter også landsbyen Hedehusum (nordfrisisk Hedehüsem) og samarbejder på administrativt plan med andre kommuner på Før og Amrum i Før-Amrum kommunefællesskab (Amt Föhr-Amrum).

Eksterne henvisninger 
 Yttersum/Utersum

Noter 

Før
Byer i Kreis Nordfriesland
Byer i Slesvig-Holsten
General Motors International

General Motors International A/S (GMI) var et dansk datterselskab af den amerikanske bilproducent General Motors Corporation. Det danske datterselskab etablerede i oktober 1923 den første GM-fabrik udenfor USA. Denne blev placeret i lejede lokaler i Københavns Sydhavn. GMI skulle forsyne Nordeuropa og Baltikum med biler fra General Motors, der blev samlet på den danske fabrik. Den første danske General Motors bil, en Chevrolet, forlod fabrikken i januar 1924. 

I denne periode søgte amerikanske General Motors at udvide deres virksomhed til Europa og i 1925 opkøbte GM britiske Vauxhall Motors og senere i 1929 80% af Opel i Tyskland (og resten i 1931).

I 1929 besluttede man at opføre en ny stor GM-samlefabrik fabrik på hjørnet af Aldersrogade og Haraldsgade på Nørrebro. Grundstenen blev lagt af direktøren for GM's Chevrolet division, danskfødte William S. Knudsen (der i 1937 blev GM-præsident i USA). Den nye fabrik samlede alle GMIs aktiviteter under ét, herunder etableredes også en GM serviceskole, for forhandlere og deres medarbejdere. Det nye kompleks blev taget i brug den 21. juni 1930.

Fra 1933 udgav GMI det månedlige tidsskrift General Motors Service, der beskrev tekniske tiltag og modifikationer på GM's biler. GMIs succes i Danmark førte i 1939 til en fordobling af fabriksarealet i Aldersrogade, så der nu var 65.000m² under tag.

Under Danmarks besættelse (1940-45) blev GM's faciliteter i Aldersrogade anvendt til fremstilling af gasgeneratorer og såkaldte Longframes, der blev monteret på personbiler, så de kunne køre på brændsel i stedet for sædvanligt brændstof. General Motors var imidlertid også af den tyske besættelsesmagt blev et pålagt at udleje en hal til virksomheden Nordværk, der reparerede reparerede flymotorer for tyske BMW. Den danske modstandsgruppe BOPA gennemførte den 29. september 1944 en sabotageaktion mod General Motors anlæg, og fabrikkens varmecentral blev kraftigt beskadiget ved aktionen. Efter afslutningen af krigen blev fabrikken i en periode anvendt som beboelse for tyske flygtninge.

General Motors International A/S i København kunne i oktober 1948 fejre sit 25 års jubilæum. Hos GMI var de første efterkrigsvogne, der produceres, Vauxhall, Bedford og Opel, men i begrænset antal, da man i Danmark skulle have tilladelse fra staten for at købe en bil. Således producerede man primært til eksport. Man var også påbegyndt produktion af malkemaskiner og Frigidaire køleskabe.

I storhedstiden op gennem slutningen af 50'erne og 60'erne, samlede og solgte GMI modeller fra GM under mærkerne Opel, Vauxhall, Chevrolet, Pontiac, Oldsmobile, Buick, Cadillac, Bedford, Blitz og GMC.

Som følge af den danske regerings afgiftspolitik lukkede GMI i 1974, med mere end 550.000 dansk samlede biler bag sig.

Referencer

Se også 
 General Motors' Dealer Convention at Copenhagen 16th-19th 1927, dokumentariske optagelser fra salgsmesse i Danmark i 1927

Kilder/Eksterne henvisninger 
 General Motors' danske samlefabrik, danmarksarkiv.dk
 Dengang Danmark producerede biler, motorhistorisk.dk

General Motors
Bilproducenter i Danmark
Tidligere fremstillingsvirksomheder i Danmark
Ophørt i 1974
Øvenum

Øvenum (dansk), Oevenum (tysk) eller Ööwenem (nordfrisisk) er en landsby og kommune beliggende i den nordøstlige del af friserøen Før i Sydslesvig. Administrativt hører kommunen under Nordfrislands kreds i delstaten Slesvig-Holsten. Kommunen samarbejder på administrativt plan med andre kommuner på Før og Amrum i Før-Amrum kommunefællesskab (Amt Föhr-Amrum).

Øvenum er første gang nævnt 1438. Stednavnet kan henføres til mandsnavnet Ove. Stednavneendelsen -um er karakteristisk for stednavnene på Før. I den danske tid indtil 1864 hørte landsbyen under Østerland-Før. I kirkelig henseende hører landsbyen under Sankt Johannes Sogn.

Landsbyens økonomi er stærkt præget af turisme. I en forhenværende ladebygning findes byens hjemstavnsmuseum. 

Den nordfrisiske forfatter Lorenz Conrad Peters kom fra byen.

Eksterne henvisninger 

 Øvenum/Oevenum Kommune

Noter 

Før
Byer i Kreis Nordfriesland
Byer i Slesvig-Holsten
Horsens Posten

Horsens Posten er et distriktsblad under Horsens Folkeblad. Det udkommer hver onsdag i et oplag på 67.000 (2009).

Ekstern henvisning 
 Horsens Postens hjemmeside

Aviser fra Jylland
Posten
Lewis Gilbert

Lewis Gilbert (født 6. marts 1920, død 23. februar 2018) var en engelsk filminstruktør, producer og manuskriptforfatter.

Eksterne henvisninger 
 

Filminstruktører fra Storbritannien
Edmond H. Fischer

Dr. Edmond Henri Fischer (født 6. april 1920 i Shanghai, død den 27. august 2021) var en amerikansk fysiker og nobelprismodtager. Han modtog Nobelprisen i fysiologi eller medicin i 1992 sammen med Edwin G. Krebs for deres opdagelser vedrørende reversibel proteinphosphorylering som en biologisk reguleringsmekanisme.

Referencer 

Kemikere fra USA
Nobelprismodtagere i medicin
Nobelprismodtagere fra USA
Wakefield

Wakefield er en by med omkring 77.000 indbyggere i West Yorkshire, England. Byen er hovedby i distriktet City of Wakefield.

Byer i England
County towns i Storbritannien
West Yorkshire
City of Wakefield

City of Wakefield (eller Wakefield Metropolitan Borough Council) er en kommune og et administrativt distrikt (metropolitan borough) med storby-status i West Yorkshire, England. Der er omkring 320.000 indbyggere i distriktet. Den største by er Wakefield, som også er kommunens administrative centrum.

Eksterne henvisninger 

Distrikter i England
Metropolitan boroughs i Yorkshire og Humber
Cities i Yorkshire og Humber
Phyllis Diller

Phyllis Ada Driver (17. juli 1917 – 20. august 2012) var en amerikansk skuespillerinde og komiker.

Eksterne henvisninger 

 
 
 

Skuespillere fra Ohio
Komikere fra USA
Standupkomikere fra USA